
Omul în viziunea lui Blaise Pascal

-Argumentare filosofică- 

Universul nemărginit al existenţei omului a fascinat întotdeauna marii filosofi ai vremurilor, fiecare centrându-l în sistemul său de idei, perceput prin prisma vremii. Astfel se poate teoretiza o evoluţie a descoperirii omului, de la simpla parte integranta a naturii, ca organism, până la infinitul cunoaşterii sufletului său. Blaise Pascal propune o altă modalitate de percepere a naturii umane, în cadrul unei lumi în continuă evoluţie.
Ceea ce îl face pe om unic şi un mister o reprezintă configuraţia sa spirituală care se interpune naturii sale insignifiante, în faţa căreia are întâietate. Asemănarea cu o trestie de către Pascal surprinde foarte bine acest aspect, căci mai înainte de toate omul este o fiinţă cugetătoare. Omul este conştient de destinul său, pus în umbra universului necunoscut. Mintea omului este aceea care dă naştere multor întrebări. Asemenea unei trestii, omul face abstracţie de ceea ce se întâmplă în jurul său, dar continuând să existe şi să reziste în această lume, dar himera omului se află peste ceea ce noi percepem când ne uităm şi analizăm o persoană, căci adevăratul său secret îl ascunde adânc, în interiorul său. Omul este într-adevăr o trestie, dar o trestie cugetătoare, deoarece, prin introspecţie şi valorificarea capacităţilor sale va fi capabil să conştientizeze locul pe care îl ocupă în raport cu ceilalţi. 
În viziunea lui Pascal omul este interpus unei extrapolări mizeria sau măreţia de a fi şi de a conlucra cu o lume schimbătoare, de neschimbat, indiferent de cine trăieşte şi cugetă în cadrul său. Omul caută mereu un adevăr, adevărul absolut a tot ceea ce îl înconjoară; inteligenţa naturală este una din dovezile, am putea spune, că omul este creat de Dumnezeu cu scopul de a accede spre adevăr, dar va alerga toată viaţa după o himeră, lucrând cu concepte şi idei abstractizate de neîncetatele căutări. Trupul omului este doar o parte integrantă a omului, făcând posibilă legătura cu lumea prezentă prin simţurile primitive, care îl împiedică pe om să evolueze spre o existenţă superioară. De aceea, Dumnezeu intervine şi ajută omul să îşi găsească echilibrul şi să acceadă spre o lume în care totul este posibil şi misterios. Astfel, se îmbină cele două idei ale lui Pascal, aceea că omul trăieşte în mizerie fără Dumnezeu şi fericit dacă acesta există. 

Prin jocul de cuvinte, Pascal, denumind omul un „rege deposedat”, încearcă să scoată în evidenţă condiţia limitată a omului în opoziţie cu ceea ce a fost cândva. Tot ceea ce se întâmplă, nenorocirile care gravitează în jurul omului necontenit îl fac să existe cu adevărat, dar într-un mod absurd, fiind mereu pus sub semnul fatalităţii şi mereu în pericol de a pierde ceva din esenţa sa iniţială. Este un rege datorită posibilităţii de a face orice, dar este deposedat în sensul că, deşi ar putea face orice, undeva, există ceva care acţionează ca o oprelişte în calea dezvoltării sale depline şi ascensiunii spirituale. Raţiunea este cea care îl deosebeşte pe om faţă de celelalte fiinţe, fiind capabil să vadă diferenţa dintre aparenţa lumii tangibile şi esenţa de neatins a unei lumi desăvârşite.

Capacităţile sale, raţiunea îi sigură omului legătura cu universul prezent cu ceea ce a fost şi ceea ce a devenit prin parcurgerea drumului cunoaşterii, iar moartea survine ca o eliberare, înnobilându-l pe om un sensul că ştie că va muri, dar totuşi universul are un avantaj asupra omului este acela că omul nu cunoaşte părţile integrante ale acestuia.

